Buyuk Britaniya tashqi ishlar vaziri mamlakat Rossiyadan sanksiyalar olib tashlanishini yoqlamasligini bildirdi

Buyuk Britaniya tashqi ishlar vaziri Boris Jonson Yevroittifoq vazirlarini Rossiyadan sanksiyalarni olib tashlash masalasida mamlakat tutgan yo‘l o‘zgarmasligi to‘g‘risida xabardor qilishini aytdi. Bu haqda “Gazeta.ru” ma’lum qildi.

Bryusselda bo‘lib o‘tgan Yevroittifoq kengashi yig‘ilishi chog‘ida Jonson jurnalistlarga Rossiyaga nisbatan cheklov choralarini yumshatishga asos yo‘qligini bildirdi.
Ukrainada yana avj olgan zo‘ravonlik holatlari sabablari aniq emasligidan barcha o‘ta xavotirda. Buning tashabbuskori kim bo‘lgani haqidagi ma’lumotlar yetarli emas. Biroq Buyuk Britaniya sanksiyalar yumshatilishiga hech qanday asos yo‘qligini uqtirish va Rossiyaga bosim o‘tkazishda davom etadi.
 Boris Jonson, Buyuk Britaniya tashqi ishlar vaziri
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.